ร้านอาหารไทยร้านดังร้านหนึ่งในสวนผึ้งค่ะ

ได้ไปลองชิมหลังจากที่เค้าย้ายโลเคชั่นร้านไปเป็นร้านใหญ่ขึ้นนะคะ ร้านใหญ่โต โล่ง โปร่ง บรรยากาศสบายๆ ดีมาก แถมในร้านยังมีร้านกาแฟดังของสวนผึ้งตั้งขายอยูด้วยค่ะ ก็สามารถปิดท้ายมื้ออาหารด้วยกาแฟอร่อยๆ ได้เลย

ข้อเสียคงเป็นที่จอดรถนะคะ วันที่ไปรู้สึกว่าที่จอดรถมีไม่เยอะมาก เหมือนต้องจอดกันบนทางขับรถเข้าร้าน มันไม่ค่อยสะดวกเท่าที่ควรนะ แต่รู้สึกว่าเค้ากำลังทำส่วนถนนเข้าร้าน ไม่ทราบว่าตอนนี้เป็นยังไงบ้าง

อาหารโดยรวมๆ รสชาติดีค่ะ สำหรับอาหารที่ได้ลองนะคะ

- ยำผักกูด .. อร่อยมากๆ ค่ะ รสชาติกลมกล่อม อาจจะหวานนำหน่อยๆ

- ทอดมันหัวปลี .. อร่อยเพลินดีมากๆ น้ำจิ้มเหมือนแนวๆ น้ำจิ้มเต้าหู้ทอดใส่ถั่ว อร่อยค่ะ

- เห็ดผัดน้ำมันหอย .. อร่อยมาตรฐานค่ะ

- ผักกูดหมูกรอบ (จำชื่อเมนูเป๊ะๆ ไม่ได้ค่ะ) .. แต่ลักษณะคือ มีผักกูดรองก้นจานค่ะ โปะหน้าด้วยหมูกรอบ และก็ราดน้ำลาบ อร่อยดีทีเดียวค่ะ เสียตรงที่หวานนำเหมือนเดิม

- น้ำอ้อย .. อร่อยสดชื่นดีค่ะ ไม่หวานมาก

ราคาอาหาร คิดว่าแพงไปนิดค่ะ เมื่อเทียบกับปริมาณที่ได้ แต่เป็นร้านในแหล่งท่องเที่ยวอะนะคะ ก็พอรับได้



